KIRJALLINEN KYSYMYS E-2906/02 esittäjä(t): Camilo Nogueira Román (Verts/ALE) komissiolle. Galician Portugaliin ja Ranskan kautta Keski-Eurooppaan yhdistävä huippunopea rautatie.



Virallinen lehti nro 011 E , 15/01/2004 s. 0017 - 0018



KIRJALLINEN KYSYMYS E-2906/02 esittäjä(t): Camilo Nogueira Román (Verts/ALE) komissiolle (16. lokakuuta 2002) Aihe: Galician Portugaliin ja Ranskan kautta Keski-Eurooppaan yhdistävä huippunopea rautatie Missä vaiheessa ovat huippunopean rautatien, jolla yhdistetään Galician kaupungit toisiinsa ja koko Galicia Porton ja Lissabonin kaupunkeihin Portugalissa ja Espanjan ylätasangon ja Ranskan kautta Keski-Eurooppaan, hankkeet ja rakennustyöt ohjelmakaudella 20002006, jonka aikana suurin osa tästä rautatieinfrastruktuurista pitäisi saada valmiiksi? Paljonko näiden hankkeiden toteuttamiseksi on myönnetty yhteisön varoja? Milloin rakennettavien rautateiden eri osuudet valmistuvat? Michel Barnier'n komission puolesta antamatäydentävä vastaus (23. huhtikuuta 2003) Espanjan julkisten töiden ministeriön (Ministerio de Fomento) ja Galician aluehallituksen (Xunta de Galicia) välisen sopimuksen mukaan Galiciaa koskevat seuraavat suurten nopeuksien rautatieyhteydet: VigoOrense, OrenseMonforteLugo, Lugo A Coruña, PonferradaMonforte, MadridOrense (Zamora A Coruña), OrenseSantiago (Zamora A Coruña) ja Atlantin reitti (Redondela A Coruña). Espanjan viranomaiset ovat kertoneet komissiolle, että MadridOrense rautatielinjasta tehdään parhaillaan tutkimusta. OrenseSantiago linjasta tiedottaminen suurelle yleisölle on jo saatu päätökseen ja ympäristövaikutuksista on tehty selvitys. Atlantin reitin osalta on jo saatu valmiiksi Redondela A Coruña -linjan ympäristövaikutusten arviointi. Näiden töiden yhteisöltä mahdollisesti saaman osarahoituksen osalta Espanjan viranomaiset ovat toimittaneet komissiolle luettelon hankkeista, jotka ovat jo saaneet EAKR:n tukea (kokonaiskustannuksista on ainoastaan arvio, joten määrä saattaa vielä muuttua). EAKR:n tuki kattaa seuraavat lopullisen tuensaajan 13. maaliskuuta 2003 varmentamat määrät: - OrosoOrdes (linja Zamora A Coruña). Kokonaiskustannukset: 12,5 miljoonaa euroa; EAKR:n tuki: 3,8 miljoonaa euroa. - SantiagoBerdia (linja Zamora A Coruña). Kokonaiskustannukset: 16,7 miljoonaa euroa; EAKR:n tuki: 4,1 miljoonaa euroa. - OsebeSantiago (linja Zamora A Coruña). Kokonaiskustannukset: 38,6 miljoonaa euroa; EAKR:n tuki: 2,75 miljoonaa euroa. - San Cristóbalin asema A Coruña (linja Zamora A Coruña). Kokonaiskustannukset: 9,2 miljoonaa euroa; EAKR:n tuki: 2,51 miljoonaa euroa. - Linjan FerrolTuy (Atlantin reitti) mukauttamista koskevan tutkimuksen tekninen apu. Kokonaiskustannukset: 153 258 euroa; EAKR:n tuki: 39 000 euroa. Kaikki nämä hankkeet kuuluvat ohjelmakauden 20002006 Galician yhdennetyn toimenpideohjelman toimenpidekokonaisuuteen 6.3. Yhteisöltä rahoitusta jo saaneiden hankkeiden lisäksi Espanjan viranomaiset ovat ilmoittaneet komissiolle aikomuksestaan esittää piakkoin komission hyväksyttäväksi seuraavat suurhankkeet (kokonaiskustannuksista on ainoastaan arvio, joten määrä saattaa vielä muuttua): - SantiagoOroso (linja Zamora A Coruña). Kokonaiskustannukset: yli 50 miljoonaa euroa. - Variante de Portas. Kokonaiskustannukset: 70 miljoonaa euroa. - Variante de Ordes. Kokonaiskustannukset: 50 miljoonaa euroa. - Variante de Bregua. Kokonaiskustannukset: 57 miljoonaa euroa.